ऑफर एक्सेप्ट किया तो इंटरनेशनल क्रिकेट खेलने के लिए भी लगेगी परमिशन
Mumbai Indians Franchise to Offer Annual Contract Jofra Archer Worth 10 Crore, डेली मैल की रिपोर्ट अनुसार, मुंबई (MI) जोफ्रा आर्चर को जल्द ही कॉन्ट्रैक्ट ऑफर करेगी। इस कॉन्ट्रैक्ट के तहत आर्चर दुनियाभर की लीग्स में MI फ्रेंचाइजी से ही खेलते नजर आएंगे।
इंडियन प्रीमियर लीग (IPL) की फ्रेंचाइजी मुंबई इंडियंस (MI) इंग्लैंड के तेज गेंदबाज जोफ्रा आर्चर को सालाना कॉन्ट्रैक्ट ऑफर करने जा रही है। फ्रेंचाइजी आर्चर को 10 करोड़ से ज्यादा का ऑफर देने का प्लान बना रही है। जिसे एक्सेप्ट करने पर आर्चर को इंग्लैंड से इंटरनेशनल क्रिकेट खेलने के लिए भी फ्रेंचाइजी से परमिशन लेनी होगी।
डेली मैल की रिपोर्ट अनुसार, मुंबई (MI) जोफ्रा आर्चर को जल्द ही कॉन्ट्रैक्ट ऑफर करेगी। इस कॉन्ट्रैक्ट के तहत ऑफर एक्सेप्ट करने पर आर्चर पूरे साल दुनियाभर की लीग्स में MI फ्रेंचाइजी से ही खेलते नजर आएंगे।
इस IPL में 5 ही मैच खेले आर्चर 
जोफ्रा आर्चर कोहनी में इंजरी के चलते इस IPL के बीच सीजन से ही बाहर हो चुके हैं। कोहनी की इंजरी के चलते वे टीम के लिए 11 में से 5 ही मैच खेल सके और अब सर्जरी कराने के लिए टूर्नामेंट छोड़ कर चले गए। उनकी जगह मुंबई ने क्रिस जॉर्डन को इस सीजन के लिए टीम में शामिल किया है।
इन 5 मैचों में इंजरी ने आर्चर को खूब परेशान किया। वह इन मुकाबलों में 2 ही विकेट ले सके और उन्होंने 9.50 के इकोनॉमी रेट से रन भी लुटाए। हालांकि, मुंबई इंडियंस इस वक्त 11 मैचों में 6 जीत और 5 हार के बाद 12 अंकों के साथ तीसरे नंबर पर है।
आर्चर ने नहीं दी कन्फर्मेशन 
मुंबई से सालाना कॉन्ट्रेक्ट पर तेज गेंदबाज और फ्रेंचाइजी के बीच अब तक कोई बात नहीं हुई है। अगर कॉन्ट्रेक्ट हुआ तो ये 2024 तक रहेगा। 2025 में IPL का मेगा ऑक्शन होगा, उस ऑक्शन से पहले ही आर्चर का कॉन्ट्रैक्ट खत्म हो जाएगा।
एशेज और वर्ल्ड कप के लिए छोड़ा IPL 
आर्चर इंग्लैंड से इंटरनेशनल क्रिकेट खेलते हैं। IPL के बाद जून में उन्हें ऑस्ट्रेलिया के खिलाफ एशेज सीरीज में 5 टेस्ट और इतने ही वनडे भी खेलने हैं। एशेज के बाद अक्टूबर-नवंबर में होने वाले वनडे वर्ल्ड कप की ओर ध्यान देते हुए उन्होंने IPL बीच में छोड़ दिया। अगर सर्जरी से पहले पूरा टूर्नामेंट खेलते तो उन्हें इंटरनेशनल मैचों में परेशानी का सामना करना पड़ सकता था।
8 करोड़ में खरीदा था आर्चर को 
आर्चर 2018 में पहली बार राजस्थान टीम का हिस्सा बनकर IPL में शामिल हुए थे। लेकिन 2022 के मेगा ऑक्शन में उन्हें मुंबई ने 8 करोड़ रुपए में खरीदा था। हालांकि इंजरी के चलते वे पिछले सीजन एक भी मैच नहीं खेल सके।
इस सीजन भी वे टीम के लिए कुछ ही मैच खेल सके और अब सर्जरी के कारण टूर्नामेंट को बीच में छोड़ कर चले गए। इन सब के बावजूद मुंबई उन पर इन्वेस्ट कर सालाना कॉन्ट्रेक्ट देना चाह रही है।
दुनियाभर में मुंबई की 5 फ्रेंचाइजी
मुंबई इंडियंस IPL की सबसे सफल टीम है, उन्होंने 5 बार टूर्नामेंट का खिताब जीता है। IPL के अलावा फ्रेंचाइजी ने साउथ अफ्रीका, UAE, अमेरिका और विमेंस प्रीमियर लीग में भी टीमें खरीद रखी हैं। आर्चर ने अगर कॉन्ट्रेक्ट एक्सेप्ट किया तो वे पूरे साल WPL छोड़ कर मुंबई की ही बाकी 4 फ्रेंचाइजी से क्रिकेट खेलते नजर आएंगे। जोफ्रा इसी साल जनवरी में SA20 में MI की ही फ्रेंचाइजी MI केपटाउन से क्रिकेट खेल चुके हैं।
कई इंग्लैंड प्लेयर्स को किया जा रहा अप्रोच 
रिपोर्ट्स के अनुसार, पिछले दिनों IPL की दूसरी फ्रेंचाइजी ने इंग्लैंड के कई खिलाड़ियों को सालाना कॉन्ट्रैक्ट ऑफर किया था। जिसके तहत खिलाड़ी दुनियाभर की लीग्स में 12 महीने तक उसी फ्रेंचाइजी से क्रिकेट खेलेंगे, जिनसे उन्हें कॉन्ट्रैक्ट मिला है।